Diari Oficial de la Generalitat Valenciana


Sumari del DOGV 1750, del 24-03-1992 (1992/800749)

DECRET 38/1992, de 16 de març, del Govern valencià, pel qual es regula el Registre Públic d'Associacions de Consumidors i Usuaris de la Comunitat Valenciana.
-------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1992/03/16/38/dof/vci/html**

### Dades del document

Número de DOGV
:   1750

Data del DOGV
:   24-03-1992

Secció del DOGV
:   DISPOSICIONS GENERALS

Número del document
:   1992/800749


Data del document
:   16-03-1992

Organisme emissor
:   Conselleria de Sanitat i Consum

Tipus de document
:   Decret

Anàlisi jurídica

Decret 38/1992, de 16 de març, del Govern Valencià, pel qual es regula el Registre Públic d'Associacions de Consumidors i Usuaris de la Comunitat Valenciana.  
La Generalitat Valenciana té atribuïda com a competència exclusiva la defensa del consumidor i usuari, segons l'article 34.1.5 de l?Estatut d?autonomia de la Comunitat Valenciana, aprovat per la Llei Orgànica 5/1982, d?1 de juliol. En la Conselleria de Sanitat i Consum s'ha creat el Registre Públic d?associacions de Consumidors i Usuaris de la Comunitat Valenciana, previst en la Llei 2/1987, de 9 d'abril, d'Estatut de Consumidors i Usuaris de la Comunitat Valenciana. Aquest decret regula el funcionament d'aquest registre, on caldrà que s'inscriguen aquelles entitats que desitgen gaudir dels beneficis que, com a associacions de consumidors i usuaris, els reconeix la llei.  
Per tot això, a proposta del Conseller de Sanitat i Consum, d'acord amb l'informe favorable del Consell Valencià de Consum, i amb la deliberació prèvia del Govern Valencià, en la reunió del dia 16 de març de 1992,  
Article primer  
Per tal de gaudir dels beneficis que els reconeixen la Llei de la Generalitat Valenciana 2/1987, de 9 d'abril, d'Estatut de Consumidors i Usuaris de la Comunitat Valenciana, i les normes que la despleguen, les associacions i federacions de consumidors hauran de figurar inscrites en el Registre Públic d'Associacions de Consumidors i Usuaris de la Comunitat Valenciana, creat a aquest efecte per L'article 21.4 de la llei esmentada, i que regula aquest decret.  
Article segon  
El Registre Públic d?associacions de Consumidors i Usuaris de la Comunitat Valenciana és únic, i s'adscriu a la Direcció General de Consum. Consta de dues seccions:  
- Secció primera: De les Associacions de Consumidors i Usuaris i Cooperatives de Consum.  
- Secció segona: De les Federacions d?associacions de Consumidors i Usuaris.  
Article tercer  
Podran inscriure's en la secció primera del registre aquelles associacions de consumidors i usuaris que complesquen els següents requisits:  
a) Haver estat constituïdes d'acord amb la legalitat vigent i tenir un funcionament democràtic fixat estatutariament.  
b) Tenir com a objectiu associatiu la defensa dels interessos col·lectius o individuals dels consumidors, o el desenvolupament dels drets que els reconeixen les lleis.  
c) Portar adequadament la comptabilitat.  
d) Radicar a la Comunitat Valenciana i tenir-hi el seu àmbit d'actuació.  
e) Tenir un mínim de 100 associats i un pressupost anual de 300.000 PTA, o superior a la quantitat que determine., mitjançant una ordre, la Conselleria de Sanitat i Consum.  
D'acord amb el que disposa l'article 20 de la Llei 2/1987, de 9 d'abril, d'Estatut de Consumidors i Usuaris de la Comunitat Valenciana, seran considerades associacions de consumidors les cooperatives de consum, si compleixen les condicions que estableix l'article esmentat.  
Article quart  
Les federacions de consumidors podran inscriures en la secció segona del registre si compleixen els requisits d'inscripció establerts amb caràcter general per a les associacions de consumidors o són integrades per almenys tres associacions, inscrites alhora en el registre.  
Article cinquè  
Les sol·licituds d'inscripció en el registre caldrà presentarles, signades pel president de l?entitat peticionària, en la Direcció General de Consum, de la Conselleria de Sanitat i Consum, junt amb la següent documentació:  
a) Certificat lliurat pel Registre d?associacions, dependent de la Conselleria d'administració Pública, on conste que l'entitat sol·licitant hi és inscrita, i còpia dels estatuts de l?entitat validada per l?esmentat registre. En el cas de cooperatives de consum, el certificat d'inscripció i la còpia validada dels estatuts els lliurarà el Registre de Cooperatives, dependent de la Conselleria de Treball i Afers Socials.  
b) Certificat lliurat pel secretario de l'entitat on s'acrediten aquests punts:  
- Persones que componen els seus òrgans directius, especificant-ne el nom, l'adreça, el DNI i el càrrec que exerceixen.  
- Nombre efectiu d'associats i quantitat anual de les quotes que són obligats a pagar. En el cas de les federacions, aquest requisit se substituirà pels certificats dels acords de les assemblees plenàries de cadascuna de les associacions agrupades en què es decidí la seua incorporació a la federació.  
c) Memòria de les activitats desenvolupades per l?entitat sol·licitant durant l'any anterior, si escau, i programa d'activitats per a l'any en què es presenta la sol·licitud.  
d) Pressupostos d'ingressos i de despeses de l?entitat, referits a l'any en què es presenta la sol·licitud i, si escau, a l'anterior. En el cas de cooperatives de consum, es detallarà en els pressupostos l'aplicació de les quantitats destina del a fons social per a educació i formació dels socis.  
Article sisè  
Després de la presentació de la documentació, i si es compleixen els requisits previstos en els articles 3, 4 i 5 d'aquest decret, la Direcció General de Consum resoldrà, si escau, la inscripció en la secció del registre corresponent. Assignarà a l?entitat sol·licitant un número de registre i es comunicarà la resolució per escrit a l?entitat.  
Si la documentació esmentada no compleix els requisits establerts, es denegarà la inscripció mitjançant una resolució motivada, contra la qual es podrà interposar el recurs corresponent.  
Si la documentació és incompleta, es notificarà això a l?entitat sol·licitant, a fi que la complete en un termini màxim de deu dies, advertint-la que si transcorre aquest termini sense que haja presentat la documentació requerida, l?expedient serà arxivat sense més tràmits.  
Serà causa de denegació de la inscripció en el registre el fet que l?entitat sol·licitant inclosa com a associades persones jurídiques amb intenció de lucre; o que perceba ajudes o subvencions d'empreses o agrupacions d'empreses que subministren béns, productes o serveis, o que es dedique a activitats diferents de la defensa dels interessos dels consumidors i usuaris, excepte en el cas de cooperatives de consum.  
Article setè  
Les entitats inscrites en el Registre Públic d?associacions de Consumidors i Usuaris de la Comunitat Valenciana restaran obligades a:  
a) Presentar en el registre, abans de l'u de maig de cada any, la memòria de les activitats i el balanç econòmic de l'any anterior, i també el pressupost del nou exercici i el seu cens d'associats.  
Si aquesta documentació ja s'ha presentat davant la Direcció General de Consum per sol·licitar una subvenció, es considerarà complida l?obligació si es presenta un certificat on conste això.  
b) Comunicar al registre totes les variacions que es produesquen en els seus estatuts. També els canvis en la composició dels seus òrgans de govern o en el domicili social. Aquestes comunicacions caldrà presentar-les junt a un certificat lliurat pel Registre d?associacions o, si és el cos, pel Registre de Cooperatives, on conste que s'hi ha fet l'actualització adient.  
c) Posar a disposició de la Direcció General de Consum qualsevol documentació que es demane, perquè puga comprovar la veracitat de les dades aportades per l?entitat.  
d) Fer constar en totes les seues comunicacions oficials el número de registre amb el qual figuren inscrites.  
Article vuité  
Si alguna entitat inscrita en el registre incompleix les obligacions que estableix aquest decret, o es produeix algun dels casos previstos en l'article 23 de la Llei de la Generalitat Valenciana 2/1987, de 9 d'abril, la Direcció General de Consum podrà suspendran la inscripció temporalment per un període màxim d'un any o definitivament, després d'haver-li iniciat l?expedient corresponent, segons el que estableix la Llei de Procediment Administratiu.  
Article novè  
Els llibres que componen el Registre Públic d?associacions de Consumidors i Usuaris de la Comunitat Valenciana podran ser examinats per aquelles persones que ho sol·liciten sempre que hi manifesten un interès legítim.  
Es lliuraran, a instància dels interessats, els certificats literals o en extracte que sol·liciten.  
El lliurament d'aquests certificats caldrà sol·licitar-lo per escrit a la Direcció General de Consum, la qual estimarà Lliurement si concorren drets en el sol·licitant i, consegüentment, lliurarà el certificat demanat o en denegarà el lliurament.  
DISPOSICIO DEROGATORIA  
Queda derogat el Decret 187/1987, de 23 de novembre, del Govern Valencià, pel qual es regulava el Registre Públic d'Associacions de Consumidors i Usuaris de la Comunitat Valenciana.  
DISPOSICIONS FINALS  
Primera  
Es faculta el Conseller de Sanitat i Consum per a dictar les disposicions necessàries per al desenvolupament, l?execució i el compliment d'aquest decret.  
Segona . Aquest decret vigirà des de l?endemà de la seua publicació en el Diari Oficial de la Generalitat Valenciana.  
València, 16 de març de 1992.  
El President de la Generalitat Valenciana,   
JOAN LERMA I BLASCO  
El Conseller de Sanitat i Consum,   
JOAQUIN COLOMER SALA


Còpia Permalink ELI